Sok a gomba, sok a mérgezés
A sok esõ hatására gomba módra szaporodnak a vadon termõ kalaposok. Még a gyakorlott szedõk is belefutnak mérgezõ példányokba. Tucatnyi gombamérgezés történt egy hét alatt. A szegedi Mars téri piac ellenõre ingyenesen megvizsgálja mindenki gombáját.
Belehalt a gombamérgezésbe kedden az a 61 éves nyírségi férfi, aki feleségével együtt pénteken került kórházba. A rendõrség adatai szerint a férfi egy ismerõsétõl kapta a gombát, és maga fõzött belõle reggelit. Az alapanyagot nem vizsgáltatta meg, mert úgy gondolta, ért hozzá. Utóbb bebizonyosodott, gyilkos galóca keveredett a gomba közé. A férfi csak két nap múlva került orvoshoz, de már a speciális eljárás – ami felgyorsítja a méreg eltávolítását a vérbõl – sem tudta megmenteni az életét. Felesége jobban van, õ kevesebbet evett a galócából.
Egy hét alatt tucatnyi gombamérgezésrõl tudósítottak; a borsodi Abaújlakról, aztán Pomázról, Leányfaluról, Nagykanizsáról, Komlóról, Ajkáról származó betegek szenvedtek gyilkosgalóca-mérgezést. Hétfõn a vidékfejlesztési minisztérium hivatalos közleményben figyelmeztetett: a szeptember általában gombaszezon, idén – az esõknek köszönhetõen – gomba módra szaporodnak a kalaposok. A gyûjtõknek ajánlatos minden egyes leszedett gombát megvizsgáltatni.
Szegeden, a Mars téri nagycsarnokban Gönczöl Sándor szakellenõr nézi át tüzetesen a bevitt zsákmányt. Ingyen ellenõriz keddtõl vasárnapig, 6 és 11 óra között. Több mint tízéves gyakorlattal azt mondja, még a rutinos szedõk kosarából is kerül elõ alattomos mérges gomba, ami megtévesztõen hasonlít az ehetõre. Tegnap reggel szegedi családok vittek hozzá többvödörnyi gombát. Annak ellenére meg akartak bizonyosodni a veszélytelenségérõl, hogy az egyik családfõ levizsgázott gombaismeretbõl, és határozóval böngészik az erdõt, mezõt.
– Sok a gyilkos galóca is az idén, de azt mi messzirõl megismerjük – hallottuk a kisteleki Ferencziné Csupor Iréntõl, aki fenyõ tinórút, szegfûgombát, erdei sampinyont és õzlábat árult. Majoros Istvánné pöfeteget, ízletes rizikét szed délutánonként, hogy hajnalban frissen hozhassa a piacra. A szatymazi Frank István pedig ernyõméretû nagy õzlábról mutatott hivatalos igazolást.
Nincs házi gyógymód
A gyilkos gomba leblokkolja az anyagcserét: elsõként a májat teszi tönkre, utána a vese következik – mondta egy tévériportban Zacher Gábor toxikológus. A mérgezés tipikus tünete a szédülés, hányinger, hányás, hasfájás, izzadás. Evés után mindjárt a gombára tereli a gyanút, de mivel gyakran csak órák múlva jelentkezik rosszullét, nem biztos, hogy rögtön gombamérgezésre következtetnek belõle. Ezért semmiféle házi gyógymóddal nem szabad kísérletezni, azonnal orvoshoz kell fordulni, mert a gyorsaságon emberélet múlhat.
Aki vadon szereti
Aki nem kísérletezik, és a jól ismert termesztett sampinyont választja, tegnap 400 és 600 forintért kapta meg kilóját a Marson. Vadon termõkért jóval többet kellett fizetni. A fenyõ tinórú, rizike és pöfeteg kilója 1100, az õzláb 800, a nagy kalapos vargánya 1500 forintért kapható. Szegfûgombából 800-ért vihettek a vevõk fél litert. Legtöbben ragunak vagy pörköltnek szánták az erdõk-mezõk kincseit.
Szeged piac szegedi Mars tér